Det var sannsynligvis inspirasjon fra tida i Amerika som fikk Paul Woxeng til å starte samlerarbeidet hvor han først begynte med å ta vare på gamle bruksting fra hjemgården, og etter hvert også fra gårdene rundt, etter at han var kommet hjem igjen. Dette førte til at han grunnla sitt første museum på Vågsenget i 1919. I 1932 bygde han eget hus til samlinga av gamle bruksting på Vågseng, der han kunne ta i mot besøkende.